તરત ફરીથી ફોન થયો. ડૉ. રાજાપુરકર આવ્યા. અમે ચર્ચા કરી. ડો. મોહન રાજાપુરે રાહ જોવાનું કહ્યું પણ પછીથી તરત જ સારવાર કરવાનું નક્કી કર્યું. લેસિક્સનું ઈન્જેકશન નસમાં લીધું. ગ્લુકોઝ સલાઈનની ડ્રિપની ઝડપ કરી અને ચિંતાઓથી આ સારવાનાં પરિણામની રાહ જોઈ. પરિણામ સારું આવ્યું. યુરિન શરૂ થયું. એક સંકટ ટળ્યું. જાણે કે મુશ્કેલીઓનો સ્ટૉક ખૂટી ગયો હોય એમ પછી કંઈ થયું નહીં. રાત્રી સારી ગઈ. સવાર પડી. જાણે કે એક નવું પ્રભાત હતું. સવારનો સૂરજ નવી આશાઓ લઈને આવે છે. રાત્રિના કાળા અંધકાર પછી સૂર્યનું પ્રથમ લાલ કિરણ એક શુભ નિશાન હોય છે. કુદરતે પણ લાલ રંગને શુભ ગણીને મહત્વ આપ્યું છે. કદાચ એટલે જ આપણે પણ લાલ રંગને શુભ ગણીએ છીએ. આપણું કંકુ, ચાંદલો લાલ છે અને કાળા રંગને અશુભ ગણ્યો છે.